تحذیر الخواص من اکاذیب القصاص (کتاب)

تحذير الخواص من أكاذيب القصاص جلال الدین سیوطی کی ایک اہم کتاب ہے۔
 کتاب کا تعارف 
بعض لوگوں نے کہا ہے کہ یہ ابن جوزی کی کتاب القصاص والمذكرين کا خلاصہ ہے، لیکن سیوطی نے خود کتاب کی تمہید میں وضاحت کی ہے کہ یہ دراصل حافظ زین الدین عراقی کی کتاب الباعث على الخلاص من حوادث القصاص کا خلاصہ ہے۔ اس کتاب کی تحقیق کئی علما نے کی ہے، جن میں ڈاکٹر محمد لطفي الصباغ نمایاں ہیں۔صيد الفوائد  

 کتاب کے ابواب 
 پہلا باب:
اس باب میں سیوطی نے ان علما کے اقوال ذکر کیے ہیں جنھوں نے رسول اللہ ﷺ پر جھوٹ باندھنے والوں کی مذمت کی ہے۔ اسی باب میں یہ حدیث بھی نقل کی ہے:
"بیشک مجھ پر جھوٹ باندھنا، کسی اور پر جھوٹ باندھنے کی طرح نہیں، جس نے میرے اوپر جان بوجھ کر جھوٹ باندھا، وہ اپنا ٹھکانہ جہنم میں بنا لے۔"المصدر: صحيح البخاري - الصفحة أو الرقم: 1291
 دوسرا باب:
اس میں جھوٹے حدیث کی روایت کرنے کی حرمت کو واضح کیا گیا ہے۔
 تیسرا باب:
اس باب میں ایسی روایات جمع کی گئی ہیں جو یہ بتاتی ہیں کہ صحابہ اور تابعین بکثرت روایت کرنے سے گریز کرتے تھے، کیونکہ انھیں بھول جانے یا وعید میں داخل ہونے کا خوف ہوتا تھا۔
 چوتھا باب:
یہ باب اس مسئلے پر ہے کہ حدیث روایھت کرنے کی اجازت اس وقت تک نہیں دی جا سکتی جب تک کہ وہ کسی اہل علم محدّث سے نہ پڑھی جائے۔
 پانچواں باب:
اس میں ان لوگوں کی سزا کا ذکر ہے جو جان بوجھ کر جھوٹی احادیث روایت کرتے ہیں۔
 چھٹا باب:
اس میں ان لوگوں کا رد کیا گیا ہے جنھوں نے خواب میں نبی کریم ﷺ کو دیکھا اور ان کی طرف ایسی باتیں منسوب کیں جو باطل تھیں۔
ساتواں باب:
اس باب میں ان علما کا ذکر ہے جنھوں نے واعظین اور قصہ گو حضرات پر سخت تنقید کی جو جھوٹی روایات اور من گھڑت قصے بیان کرتے تھے اور ان پر مختلف واقعات بیان کیے گئے۔
 آٹھواں باب:
یہاں بتایا گیا ہے کہ موضوع (جھوٹی) احادیث کی تعداد بہت زیادہ ہے اور انھیں صرف وہی لوگ پہچان سکتے ہیں جو فنِ حدیث کے ماہر ہوں۔
 نواں باب:
یہ اصل کتاب الباعث على الخلاص کا خلاصہ ہے، جسے حافظ زین الدین عراقی نے لکھا تھا۔نبذة النيل والفرات 

 حوالہ جات 

زمرہ:تصانیف جلال الدین سیوطی
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ